Venäläinen kansanedustaja: Halloween kiellettävä lentoturman vuoksi
Maanantai 2.11.2015 klo 18.40 Duuman kansanedustaja Oleg Nilov vetoaa hallitukseen halloweenin kieltämiseksi Moskovassa ja Pietarissa, koska kyseinen päivä on jatkossa vuosittainen surupäivä.
Duuman kansanedustajan Oleg Nilovin mielestä on anteeksiantamatonta juhlia halloweenia samana päivänä, kun tuhoisa lentoturma tapahtui. (EPA/AOP)
Kansanedustaja Oleg Nilovin mukaan halloweenin vietto on ehdottomasti kiellettävä Moskovassa ja Pietarissa tulevina vuosina Egyptin lento-onnettomuuden vuoksi. Tuhoisassa onnettomuudessa menehtyi 224 ihmistä, joista suurin osa oli Venäjän kansalaisia.- Uhrien muistelu ei saa jäädä yhteen kertaan. Ensi vuonna surupäivää ei enää julisteta ja mitä siitä seuraa? Juhlitaan taas pimeyden voimaa? Mielestäni Pietarissa sellainen olisi anteeksiantamatonta, Nilov kommentoi uutistoimisto Ria Novostille.Nilov lähetti vetoomuksensa Pietarin kuvernöörille Georgi Poltavtshenkolle ja Moskovan pormestarille Sergei Sobyaninille, jotta halloween-juhlan viettäminen kiellettäisiin kokonaan.- Pyydän kieltämään se ikuisiksi ajoiksi, sillä tällaisten päivämäärien on syytä jäädä mieleen. Jotta ne jäisivät mieleen, niitä ei saisi missään nimessä yhdistää tämän tyyppiseen juhlimiseen, Nilov totesi. ANNA EGUTKINA anna.egutkina@Iltalehti.fi - Suomen suurin uutispalveluilmedia.fi